FKA Twigs

**Талија Дебрет Барнет** (англ. *Tahliah Debrett Barnett*; родена на 16 јануари 1988 година), естрадно позната како **Еф-кеј-еј** **Твигс** (англ. **FKA Twigs**) ― англиска пејачка, текстописец, глумица и танчерка. Таа била придружна танчерка за многу музичари, а музичката кариера ја започнала со мини-албумот *ЕР1* (2012). Првиот студиски албум на Барнет, *LP1* (2014), стигнал до 16-то место на Британската топ-листа за албуми и 30-то на американскиот ''Билборд'' 200. Истата година била номинирана за наградата Меркур. Потоа го издала EP-то *M3LL155X* (2015). 

Барнет направила четиригодишна пауза, по што го издала нејзиниот втор студиски албум, *Magdalene* (2019). Откако потпишала со Atlantic Records, таа го издала микстејпот *Caprisongs* (2022). Нејзиното дело наишло на пофалби од критиката и било опишано како „жанровско свиткување“, црпејќи елементи од различни жанрови вклучувајќи: електронска музика, трип-хоп, R&B и авангарда.

## Рани години и почеток на кариерата
Талија Дебрет Барнет е родена на 16 јануари 1988 година во Челтенхем, Англија. Била одгледана од нејзината мајка и од нејзиниот очув и не го запознала нејзиниот биолошки татко до нејзината 18 година. Од рана возраст земала часови по опера и балет и учествувала во неколку продукции на училиштето Свети Едвард.

На 17-годишна возраст се преселила во Јужен Лондон за да направи кариера како танчерка. Работела како позадинска танчерка во музички спотови од изведувачи како: Кајли Миног, План Би, Ед Ширан, Таио Круз, Дион Бромфилд, Џеси Џеј и Вреч 32. Била танчерка во позадина за Џеси Џеј во нејзиниот спот од 2010 година за песната „Do It like a Dude“ и повторно се појавила во спотот од 2011 година за „Price Tag“. Извесно време работела како хостеса во стриптиз клуб и повремено пеела во Бокс Сохо во Сохо.

## Кариера
Барнет сама го објавила нејзиниот прв мини-албум, *EP1*, на 4 декември 2012 година. Второто ЕР од Барнет, *EP2*, било објавено во септември 2013 година. *Pitchfork* му дал оценка 8/10. Во декември била номинирана за наградата „Звукот на 2014“ од Би-би-си и била избрана од „Spotify“ за нивниот „Спотлајт“ на списокот за 2014 година. *[[Билборд (магазин)|Билборд]]* ја вклучил Барнет на списокот на „Музичари на кои треба да се внимава во 2014 година“.
десно|мини|250x250пкс| Барнет настапува во март 2015 година
Нејзиниот прв студиски албум, *LP1*, бил објавен на 6 август 2014 година. Албумот добил големи пофалби од критичарите. Албумот бил мешавина на алтернативен R&B, електроника и експериментална поп-музика. Неколку песни од албумот, како што се: „Two Weeks“ и „Pendulum“, добиле значително внимание. Списанијата *Time* и *[[Clash (списание)|Clash]]* го прогласиле за албум на годината. *LP1* бил номиниран за престижни награди, вклучувајќи ја и номинацијата за Mercury Prize.

ЕР-то, под наслов *M3LL155X ,* било објавено во 2015 година. Насловот на ЕР-то се изговара како „Мелиса“ и било именувано по „личната женска енергија“ на Барнет.
десно|мини|250x250пкс| Барнет на настап во мај 2019 година
Во ноември 2019 година, Барнет го издала албумот *Magdalene*. Албумот добил универзално признание од критиката и бил пофален поради емоционалната длабочина и иновативниот музички стил, спојувајќи теми како љубов, болка и самооткривање. Истиот ден, премиерно бил прикажан филмот *Honey Boy*, во кој Барнет ја играла улогата на Срамежлива Девојка. Филмот добил позитивни критики од критичарите.

Во септември 2020 година, Барнет добила четири номинации за Британските музички видеонагради (англ. UK Music Video Awards). „Sad Day“ ја освоила наградата за најдобрата кинематографија во видео.

Во ноември 2021 година, Барнет, во соработка со британскиот рапер Central Cee, го издала синглот „Measure of a Man“. Синглот бил дел од филмскиот саундтрак за *Човекот на кралот* (англ. *The King's Man*). „Tears in the Club“ со канадскиот пејач The Weeknd бил објавен на 16 декември. Песната била нејзиното прво издание под Atlantic Records и била водечки сингл од нејзиниот микс, под наслов *Caprisongs*, кој бил објавен на 14 јануари 2022 година. Барнет ја добила наградата „Боженствен гениј“ (англ. Godlike Genius) на наградите BandLab NME во 2022 година.

Во август 2024 година, Тwigs организирала забава за слушање во Њујорк за нејзиниот претстоен трет студиски албум *Eusexua*  Постерите со кои се промовира албумот почнале да се појавуваат низ градовите во САД.

#### Контроверзност со рекламата од Келвин Клајн
Во јануари 2024 година, Управата за стандарди за рекламирање на Обединетото Кралство забранила реклама на Келвин Клајн во која Барнет позирала полугола, со образложение дека ја врамува како „стереотипен сексуален објект“. Барнет ја бранела рекламата, велејќи дека е „горда на [нејзината] става“. Во март 2024 година, Управата ја отповикала наметнатата забрана, повикувајќи се на ставовите на Барнет и јавноста и поради „загриженост дека нашето образложение за забрана на рекламата е суштински погрешно“.

## Дискографија

### Студиски албуми

* *LP1* (2014)
* *Magdalene* (2019)
* *Eusexua* (2025)

### Мини-албуми

* *EP1* (2012)
* *EP2* (2013)
* *M3LL155X* (2015)

### Микс

* *Caprisongs* (2022)

## Филмографија

### Филм

## Наводи

## Надворешни врски

* 

Категорија:Англиски кантавторки
Категорија:Добитници на MTV Europe музички награди
Категорија:Живи луѓе
Категорија:Родени во 1988 година
Категорија:Сите статии со непотврдени изјави
Категорија:Британски музички продуцентки
Категорија:Арт-поп музичари
Категорија:Британски електронски музичарки
Категорија:Британски пејачки на современ ритам и блуз
Категорија:Британски танчерки
Категорија:Англиски електронски музичари
Категорија:Британски трип-хоп музичари